A Törvényszék 2023. október 25-i ítélete – Contorno Textil kontra EUIPO – Harmont & Blaine (GILBERT TECKEL)
(T-773/22. sz. ügy)1
(„Európai uniós védjegy – Felszólalási eljárás – A GILBERT TECKEL, egy tacskót profilból ábrázoló európai uniós ábrás védjegy bejelentése – Egy tacskót profilból ábrázoló korábbi európai uniós ábrás védjegy – Viszonylagos kizáró ok – Összetéveszthetőség – Az (EU) 2017/1001 rendelet 8. cikke (1) bekezdésének b) pontja – Egyenlő bánásmód – Jogbiztonság„)
Az eljárás nyelve: angol
Felek
Felperes: Contorno Textil SA (Almedinilla, Spanyolország) (képviselők: E. Sugrañes Coca és C. Sotomayor Garcia ügyvédek)
Alperes: az Európai Unió Szellemi Tulajdoni Hivatala (EUIPO) (képviselők: D. Stoyanova-Valchanova és V. Ruzek meghatalmazottak)
A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Harmont & Blaine SpA (Caivano, Olaszország) (képviselő: A. Mascetti ügyvéd)
Az ügy tárgya
Az EUMSZ 263. cikken alapuló keresetében a felperes az Európai Unió Szellemi Tulajdoni Hivatala (EUIPO) negyedik fellebbezési tanácsa 2022. október 10-én hozott határozatának (R 372/2022-4. sz. ügy) elődlegesen megváltoztatását, és másodlagosan hatályon kívül helyezését.
Az ítélet rendelkező része
A Törvényszék a keresetet elutasítja.
A Contorno Textil, SL viseli a saját költségein túlmenően a Harmont & Blaine SpA részéről felmerült költségeket.
Az Európai Unió Szellemi Tulajdoni Hivatala (EUIPO) maga viseli saját költségeit.
____________
1     HL C 45., 2023.2.6.